Diari Oficial de la Generalitat Valenciana


Sumari del DOGV 9225, del 29-11-2021 (2021/12906)

RESOLUCIÓ de 19 de novembre de 2021, de la directora general de Recursos Humans, per la qual es publica l'Acord de la Mesa Sectorial de Sanitat adoptat en la sessió de data 19 de novembre de 2021, pel qual s'acorda endarrerir les dates d'examen de determinades convocatòries de processos selectius de consolidació d'ocupació per a la provisió de vacants de personal funcionari d'administració especial dependents de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12727


Data del document
:   19-11-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 19 de novembre de 2021, de la directora general de Recursos Humans, per la qual es publica l'Acord de la Mesa Sectorial de Sanitat adoptat en la sessió de data 19 de novembre de 2021, pel qual s'acorda endarrerir les dates d'examen de determinades convocatòries de processos selectius de consolidació d'ocupació per a la provisió de vacants de personal funcionari d'administració especial dependents de la Conselleria de Sanitat Universal i Salut Pública. [2021/12498]  
Mitjançant resolucions de la directora general de Recursos Humans es van publicar els llistats definitius d'aspirants admesos i exclosos en els concursos oposició de consolidació d'ocupació per a la provisió de vacants dels cossos/escales inclosos en l'annex d'aquesta resolució, i s'hi indicaven les dates i hores de realització de la prova corresponent als dits processos selectius.  
En data 7 de juliol de 2021, va ser publicat al Boletín Oficial del Estado el Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, el contingut del qual s'està tramitant en forma de llei. En la tramitació parlamentària del projecte de llei s'estan introduint esmenes que poden afectar de forma substancial els concursos oposicions a què fa referència la present resolució.  
En sessió extraordinària de la Mesa Sectorial de Sanitat s'ha acordat endarrerir les dates de les proves ja publicades corresponents als concursos oposició de consolidació d'ocupació per a la provisió de vacants dels cossos/escales inclosos en l'annex de la present resolució, per un termini màxim de tres mesos o menor, si es produeix abans del dit termini la publicació i entrada en vigor de la llei esmentada anteriorment.  
  
Per tant, fent ús de la competència atribuïda per l'article 17 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
Endarrerir, per un termini màxim de tres mesos, o menor en cas que es produïsca abans d'aquest termini la publicació i entrada en vigor de la llei que substituïsca el Reial Decret llei 14/2021, de 6 de juliol, de mesures urgents per a la reducció de la temporalitat en l'ocupació pública, la celebració de les proves selectives corresponents als concursos oposició de consolidació d'ocupació per a la provisió de vacants dels cossos/escales inclosos en l'annex de la present resolució. Oportunament es faran públiques les noves dates de les proves selectives.  
  
Contra la present resolució es podran interposar els recursos especificats en la base huitena de la convocatòria.  
  
València, 19 de novembre de 2021.- La directora general de Recursos Humans: Carmen López Delgado.  
  
  
  
ANNEX  
  
Cos/escala Categoria Torn Places convocades  
A1-S02-02 Superior tècnic d'Administració Sanitària. Escala Farmacèutic/a d'Administració Sanitària (CONSOLIDACIÓ 2017) Lliure 1  
A1-S02-01 Superior tècnic d'Administració Sanitària Escala Metge/essa d'Administració Sanitària (CONSOLIDACIÓ 2017) Lliure 4  
A2-S02 Superior de Gestió d'Administració Sanitària (CONSOLIDACIÓ 2017) Lliure 1  
A1-S03-05 Superior tècnic de Salut Pública. Escala Laboratori Anàlisis Microbiològic (CONSOLIDACIÓ 2017) Lliure 1  
A1-S05-02 Farmacèutic/a Inspecció Serveis Sanitaris (CONSOLIDACIÓ 2017) Lliure 5  
A1-S03-01 Superior tècnic de Salut pública. Escala Metge/essa Salut Pública (CONSOLIDACIÓ 2017) Lliure 19  
A2-S03-03 Superior de Gestió de Salut Pública. Escala Sanitat Ambiental (CONSOLIDACIÓ 2017) Lliure 1  
A1-S05-01 Metge/essa Inspecció Serveis Sanitaris (CONSOLIDACIÓ 2017) Lliure 17  
A2-S04 Infermers/eres inspectors de Serveis Sanitaris (CONSOLIDACIÓ 2017) Lliure 13  
A2-S03-02 Superior de Gestió de Salut Pública. Escala Seguretat Alimentària Laboratori (CONSOLIDACIÓ 2017) Lliure 2  
A2-S03-01 Superior de Gestió de Salut Pública. Escala vigilància, prevenció i promoció en salut pública (infermers/infermeres Salut Pública) (CONSOLIDACIÓ 2017)  
 Lliure 6  
A1-S03-03 Superior tècnic de Salut Pública. Escala Seguretat Alimentària (CONSOLIDACIÓ 2017) Lliure 3  
A1-S03-07 Superior tècnic de Salut Pública. Escala Veterinaris/es de Salut Pública (CONSOLIDACIÓ 2017) Lliure 34  
C1-S02 Especialista en Salut Pública (CONSOLIDACIÓ 2017) Lliure 10